Ville Nieminen. Ville Juhani Nieminen () (1977-yil 6-aprelda tugʻilgan) — finlandiyalik sobiq professional xokkeychi. Ville Nieminen Milliy Xokkey Ligasida 400 dan ortiq oʻyin oʻtkazgan. Oʻyin faoliyati. Ville Nieminen oʻzining professional xokkey faoliyatini 1994—1995-yilgi mavsumda Finlandiya SM-liigasi vakili „Tappara“ xokkey klubi bilan boshlagan. Shundan soʻng, Ville Nieminen „Colorado Avalanche“ xokkey klubi safiga 1997-yilgi NHLga kirish loyihasida 78-oʻrindagi tanlov asosida qoʻshilgan. Ville Nieminen NHLda bir nechta jamoalarda oʻynagan va 2004—2005-yilgi lokavt mavsumini oʻz uyi „Tappara“ xokkey jamoasida oʻtkazgan. Ville Nieminen 2005—2006-yilgi NHL mavsumi uchun „New York Rangers“ xokkey klubi bilan shartnoma imzoladi. Ville Nieminen 2006-yil 8-martda „San Jose Sharks“ xokkey klubi safiga qoʻshildi. Ville Nieminen 2004-yilgi xokkey boʻyicha jahon chempionatida Finlandiya sharafini xalqaro oʻyinda himoya qilgan. Ammo Ville Nieminen 2005-yilgi IIHF Jahon chempionatida qatnasha olmagan. Shuning uchun Ville Nieminen NHL oʻyinchisi Tuomo Ruutu bilan Finlandiya televideniesida sharhlar bergan. 2007-yil 27-fevralda Ville Nieminen „St. Louis Blues“ xokkey klubi safiga qoʻshildi. Ville Nieminenning klub bilan shartnoma muddati iyul oyida tugadi va u oʻsha paytdagi Shvetsiyaning Allsvenskan ligasi vakili boʻlgan „Malmö Redhawks“ xokkey klubi bilan ikki yillik shartnoma imzoladi. Shundan keyin, Ville Nieminen klub safidagi bir mavsumidan keyin oʻz vataniga qaytdi. Ville Nieminen SM-liigadagi „Tappara“ xokey klubi bilan shartnoma imzoladi. 2010-yil 16-iyunda Nieminen Rossiya KHLning „HC Sibir Novosibirsk“ xokkey jamoasi bilan bir yillik shartnoma imzoladi. 2011-yil 6-mayda Nieminen Rossiyada qolish uchun „Neftekhimik Nizhnekamsk“ xokkey klubi bilan bir yillik shartnoma imzoladi. Nieminen keyingi mavsumda Finlandiyaga qaytdi. 2012-yil 2-mayda Ville Nieminen ikki yillik shartnoma asosida „Tappara“ xokey klubiga qo‘shildi. Ville Nieminen 2014-2015-yillarda „Lukko“ xokkey klubi bilan yakuniy professional mavsumni oʻtkazdi. Shundan soʻng,Ville Nieminen Mestis klubi „KeuPa“ jamoasida bosh murabbiy sifatida murabbiylik faoliyatini boshladi.